GULF บวกเกือบ 3% เดินหน้าทำ “ออลไทม์ไฮ” ต่อเนื่อง ลุ้นทดสอบแนวต้าน 102.50 บ.
GULF บวกเกือบ 3% เดินหน้าทำ “ออลไทม์ไฮ” ต่อเนื่อง ลุ้นทดสอบแนวต้าน 102.50 บ. โดย ณ เวลา 16.07 น. อยู่ที่ระดับ 96.25 บาท บวก 2.50 บาท หรือ 2.67% สูงสุดที่ระดับ 96.25 บาท ต่ำสุดที่ระดับ 93 บาท ด้วยมูลค่าการซื้อขาย 797.91 ล้านบาท
27 มี.ค. 2562

ผู้สื่อข่าวรายงานว่า ราคาหุ้น บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ณ เวลา 16.07 น. อยู่ที่ระดับ 96.25 บาท บวก 2.50 บาท หรือ 2.67% สูงสุดที่ระดับ 96.25 บาท ต่ำสุดที่ระดับ 93 บาท ด้วยมูลค่าการซื้อขาย 797.91 ล้านบาท

ด้านนักวิเคราะห์ บล.เอเชีย เวลท์ ระบุในบทวิเคราะห์ ชูหุ้น GULF เป็นหุ้นเด่น มีเป้าหมายถัดไปของการทำ New High อยู่ที่ระดับ 102.50 บาท (จุด Stop Loss ระยะสั้นอยู่ที่ 90.75 บาท)
ขณะเดียวกัน บล.บัวหลวง ระบุในบทวิเคราะห์ ปรับเพิ่มราคาเป้าหมาย ณ สิ้นปี 2562 จาก 87 บาทมาอยู่ที่ 108 บาท ทั้งนี้ ระดับราคาในปัจจุบันของ GULF ยังอยู่ในระดับที่ไม่แพง หากประเมินจากมูลค่าตลาด (Market value) ต่อ MWe (เฉพาะโครงการที่ได้รับสัญญาซื้อขายไฟฟาแล้ว) ซึ่งอยู่ที่ 28 ล้านบาทต่อ MWe ต่ำกว่าค่าเฉลี่ยของกลุ่มโรงไฟฟาเชื้อเพลิงฟอสซิลที่ให้คำแนะนำที่ 29 ล้านบาทต่อ MWe จึงยังเป็นโอกาสในการเข้าซื้อเพิ่ม